GOSPIĆ- S područja Ličko-senjske županije u posljednja 24 sata 12 je novooboljelih osoba od COVID-19, 15 osoba je izliječeno. Pet oboljelih osoba je s područja Senja, dvije s područja Gospića, tri oboljele osobe su s područja Otočca, te po jedna s područja Udbine i Donjeg Lapca. U tijeku je epidemiološka obrada kontakata oboljelih osoba. Od COVID-19 s područja Ličko-senjske županije ukupno je oboljelo 4369 osoba od čega je 134 aktivnih slučaja, 140 osoba je preminulo te je ukupno izliječeno 4095 osoba. Na liječenju na Covid odjelu OB Gospić trenutno se nalazi 26 osoba. Na području PU ličko-senjske aktivno je 380 mjera samoizolacije. Provjerom je utvrđeno 1 kršenje izrečenih mjera.